User:Muhammad Zakir/sandbox

'''

'kalki otar urdu' بسم اللہ الرحمن الرحیم‫ اس دنیا میں اللہ نے انسانوں کی فلاح اور ہدایت کے لیے ایک لاکھ چوبیس ہزار پیغمبر بھیجے ہیں لیکن ہمیں ان تمام کے نام نہیں معلوم ہیں۔ان میں سے 23 یاشاید24 کا ذکر قرآنِ مجید میں ملتا ہے ، اسی لیے علماءاکرام کا یہ کہنا ہے کہ کسی بھی مذہب کو اور کسی مذہب کے پیشوا کو برا نہ کہو کہ شاید وہ بھی الہامی مذہب ہو۔لیکن اگر شرک صاف ظاہر ہو تو اُس سے مطلقاً انکار ہمارے ایمان کا اوّلین حصّہ ہوگا ، اس وقت ہمارا موضوع یہ ہے کہ ہندو مذہب میں نبی اکرم صلی اللہ علیہ وآلہ وسلم کی آمد کی پیشنگوئیاں اور اس کے ساتھ ساتھ قرآنی احکامت میں جو حیرت انگیز مماثلت پائی جاتی ہےوہ کیا ہیں۔دراصل کافی عرصے سے ہندواِزم اور اسلام کے تقابلی جائزہ سے متعلق کتابیں موجود ہیں۔ بنیادی طور پر یہ کتابیں دین اسلام کی حقّانیت اور ہندو برادری میں دعوت دین کے فروغ کے لیے لکھی گئیں ہیں۔آپ کویہ مضمون پڑھ کرحیرت انگیز مماثلث کے بارے میں بحثیت مسلمان ایک انتہائی روحانی خوشی محسوس ہو گی اور آپ کا ایمان تازہ ہو گا ۔یہ مضمون تقریباً چالیس پیراگرافس پر مشتمل ہے 1 کالکی اوتارا اور محمّد صاحب : 1969 ء میں شائع ہوئی ہے کتاب کے مصنف ڈاکٹر پنڈت وید پرکاش اپادھیائے جنھوں نے ہندو ودہا ئے بنارس سے پی ایچ ڈی کیا ہےجو کہ برہمن ہندؤ ہے ۔اس کتاب کے مصنف اِلہ آباد یونیورسٹی سے منسلک ہیں اور سنسکرت کے معروف محقق اور اسکالر ہیں یہ کتاب سرسوتی ویدانت پرکاش سنگھا نے شائع کی تھی.یہ کتاب ہندو اوتار کالکی کے طور پر ہندو صحیفوں (کالکی پران،وید اور بھَوَشِی پران، وغیرہ) میں اسلامی نبی محمد صلی اللہ علیہ و آلہ وسلم کی موجودگی کی بحث ہے۔ 2 یہاں موجود تحریر " کالکی اوتارا ور محمّدؐ صاحب " کتاب سے نقل نہیں کی گئیں بلکہ اس سلسلے میں کراچی کے سلیم اختر صاحب اور انڈیا کے برجیس انصاری صاحب اور ایک اور عالمِ دین کی تحقیق کا عکس ہے جو کہ خطابات اور ٹیکسٹ پر مشتمل ہے یہ سب ہی الگ الگ کسی نہ کسی شکل میں موجود تھے ہم نے اِنھیں ایک ہی مضمون میں یکجا کر نے کی کوشش کی ہے ۔ہم اِن تمام علماء کے انتہائی شکرگزار ہیں۔اور دعاگو ہیں کہ اللہ تعالیٰ اِنھیں اِس کا اَجرِ عظیم عطا فرمائے آمین۔3 ہندو عقیدے کے مطابق پڑان ہندوؤں کی اٹھارہ مقدس کتابیں ہیں۔ ان میں 4 ویدوں کو انتہائی اہم تصّور کیا جاتا ہے. ہندوؤں کی اولین مقدس کتاب وید یہ چار ہیں۔1 رگ وید 2 یجر وید 3 سام وید 4 اتھرواید یا اتھر وید اور یہ وہ کتابیں ہیں جن میں کلکی اوتارا کی نشانیاں موجود ہیں آیات کے حوالے سے بھی مماثلت بھی موضوع ہو گی ۔ اس کے علاوہ بھی چند ایک باتوں کا ذکر بھی اس مضمون میں شامل ہے .5

ہندو عقیدے کے مطابق کلکی اوتار کلیوگ میں نمودار ہوگا کلیوگ یعنی گمراہی اور شر فساد کا دور، ہندوؤں کے مطابق جو رسول کلیوگ میں پیدا ہوگا اس کا نام "سروانما " ہو گا  "انما " کا مطلب ہے ایسا شخص ہے جس کی تعریف کی گئی ہو اور  "سرو" کا مطلب ہے بہت زیادہ، بے تحاشہ، اب اگر ان دونوں پیش گوئیوں کو دیکھا جائے تو یہ بات سامنے آتی ہے کہ نبی اکرم صلی اللہ علیہ وآلہ وسلم ایک ایسے دور میں مبعوث ہوئے جب ہر طرف تاریکی اور گمراہی چھائی ہوئی تھی اور دنیا کے معاشروں میں فتنہ اور فساد پھیلا ہوا تھا۔ دوسری بات یہ کہ سروانما کا مطلب وہی ہے جو کہ آپ صلی اللہ علیہ وآلہ وسلم کے اسم گرامی محمد کا ہے یعنی بے انتہا تعریف کیا گیا۔ 5/1

کلکی اوتار کی ماں کا نام ٌ سُوو متی ٌ ہوگا اور باپ کا نام ٌ ویشنو ویش ٌ ہوگا ۔اب دیکھیں سُوومتی کے معنی ہیں امن اور آمنہ کا مطلب بھی امن ہے اور وِشنو ویش کے معنی ہیں عبد اللہ اور نبی اکرم صلی اللہ علیہ وآلہ وسلم کے والدہ اور والد کے نام یہی ہیں ہندؤں کی مقدس کتاب کے مطابق کلکی اوتار بیساکھ مہینے کی 12 تاریخ کو پیدا ہوگا ( کلکی پوران 2،شلوک 15 ) بیساکھ ہندی کا مشہور مہینہ ہے جو اب بھی ہندی کلینڈروں اسی نام سے لکھا جاتا ہے۔ہندی کلینڈر کے مطابق نبی صلی اللہ علیہ وآلہ وسلم 12 بیساکھ 628 بکرمی کو پیدا ہو ئے۔اس دن عربی کیلنڈر کے مطابق ماہ 12 ربیع الاول سن 1 عام الفیل کا دوسرا دو شنبہ ( پیر ) تھا۔اور یہ دن ہندو کیلنڈر اور عقیدے کے مطابق نہایت مقدس دن تھا۔ 6

کلکی اوتار کے والد اس کی پیدائش سے پہلے انتقال کر جائیں گے اور اس کی والدہ پیدائش کے تھوڑے عرصے ہی بعد انتقال کر جائیں گی۔(کلکی پڑان اسکنڈ 12 ) ۔7

کلکی پوران میں یہ بھی لکھا ہے کہ ٌ کلکی اوتار ٌ ایک پہاڑ کی گھپا (غار ) میں جائے گا اور وہاں ٌ پرشو رام ٌ سے علم حاصل کرے گا۔ یہ بات بالکل واضح ہے کہ نبی اکرم صلی اللہ عالیہ وآلہ وسلم غار حراء میں جاکر غور وفکر کرتے تھے اور وہیں ان پر پہلی وحی نازل ہوئی تھی۔ پرشو رام ہندوؤں کے نزدیک ایک فرشتے کا نام ہے۔جس کا خاص کام یہ ہے کہ وہ دین کے دشمن کفار و ملحدین پر عذاب لاتا ہے۔اگر اس کی طرف غور کیا جائے تو یہ بات بھی بالکل واضح ہوجاتی ہے کہ مسلمان، یہودی، اور عیسائی اس فرشتے کو جبرائیل کہتے ہیں اور یہ دراصل حضرت جبرائیل کا ہی ذکر ہے۔8

کلکی اوتار کو ایک اڑنے والا گھوڑا دیا جائے گا جو بجلی سے بھی تیز ہوگا۔یہ اس پر سوار ہوکر زمین کی اور ساتوں آسمانوں کی سیر کرے گا (بھاگوت پران اسکنڈ 12 شلوک یا منتر19 اور 20 ) یہ پیش گوئی واقعہ معراج کے بارے میں ہے ۔ قرآنِ مجید میں 17 ویں سورۃ الاِسرء آیت نمبر ایک : سُبْحَانَ الَّذِي أَسْرَىٰ بِعَبْدِهِ لَيْلًا مِّنَ الْمَسْجِدِ الْحَرَامِ إِلَى الْمَسْجِدِ الْأَقْصَى الَّذِي بَارَكْنَا حَوْلَهُ لِنُرِيَهُ مِنْ آيَاتِنَا  إِنَّهُ هُوَ السَّمِيعُ الْبَصِيرُ ترجمہ : وہ پاک ہے جس نے راتوں رات اپنے بندے کو مسجدحرام سے مسجد اقصیٰ تک سیر کرائی جس کے اردگرد ہم نے برکت رکھی ہے تاکہ ہم اسے اپنی کچھ نشانیاں دکھائیں بے شک وہ سننے والا دیکھنے ولا ہے ۔معرج کی سواری کے بارے میں تفصیل آقائے نامدار صلی اللہ علیہ وسلم کی اہاحدیثِ مبارکہ میں ملتیں ہیں ۔ حدیث میں روایت ہے کہ: حضرت انس رضی اللہ عنہ سے راوی کہ رسول الله صلی الله علیہ و سلم نے فرمایا کہ میرے پاس براق لایا گیا وہ سفید دراز جانور ہے گدھے سے اونچا خچر سے نیچا اپنی ٹاپ اپنی نگاہ کی حد پر رکھتا ہے۔ میں اس پر سوار ہوگیا حتی کہ میں بیت المقدس میں آیا تو میں نے اسے اس کڑے سے باندھا جس سے حضرات انبیاء باندھا کرتے تھے فرمایا۔ پھر میں مسجد میں داخل ہو ا تو اس میں دو رکعتیں پڑھیں پھر میں نکلا تو میرے پاس جبریل علیہ السلام ایک برتن شراب کا اور ایک برتن دودھ کا لائے تو میں نے دودھ اختیار کیا تو جبرئیل علیہ السلام بولے کہ آپ نے فطرت کو اختیار کیا پھر ہم کو آسمان کی طرف چڑھایا گیا ۔ (مسلم شریف ، کتاب کا نام ایمان : کا بیان، باب : اللہ کے رسول صلی اللہ علیہ وآلہ وسلم کا آسمانوں پر تشریف لے جانا اور فرض نمازوں کا بیان ، حدیث نمبر 316  ) براق کی رفتار کا یہ عالم تھا کہ جہاں سوار کی نظر پڑتی تھی وہاں اس کا قدم پڑتا تھا۔ قرون وسطی میں براق مسلمان فنکاروں ، شاعروں اور مصوروں کا محبوب موضوع رہا ہے۔ یروشلم میں مسجد صغری میں ایک پتھر رکھا ہوا ہے جو "دیوار گریہ" یا" دیوار براق" کے قریب ہے ۔ اسے براق کی زین بتایا جاتا ہے۔کہ اسی کے ۔ اسی براق کے نام پر ہی ترکی، بوسنیا اور پولینڈ میں بچوں کے نام براق رکھنے کا رواج ہے۔لیبیا کی ہوائی جہاز کی کمپنی کا نام بھی اسی پر براق ائیر ہے۔انڈونیشیا کی ہوائی کمپنی کا نام بھی براق تھا ( شکریہ : حدیث اورمعلومات سعد سیّد فیس بک )9 وید میں لکھا ہے کہ کالکی اوتارا زیتون اور کھجور استعمال کرے گا۔ یہ دونوں پھل حضور اکرم ﷺ کو مرغوب تھے۔وہ اپنے قول میں سچا اور دیانت دار ہوگا ۔۔۔ مکہ میں حضور اکرم ﷺ کے لئے امین اورصادق کے لقب استعمال کئے جاتے تھے۔ جنگ کے اندر فرشتوں کے ذریعہ کلکی اوتار کی مدد کی جائے گی۔ ( کلکی پوران ادھیائے 2 اشلوک 7 ) اس میں بھی کوئی شک کی بات نہیں ہے کہ اللہ تعالیٰ نے متعدد مواقع پر نبی اکرم صلی اللہ علیہ وآلہ وسلم کی فرشتوں کے ذریعے مدد کی تھی۔غزوہ بدر میں اللہ نے فرشتوں کا لشکر بھیجا تھا۔ 10

وید کے مطابق کلکی اوتار اپنی سرزمین کے معزز خاندان میں سے ہوگا ۔اور یہ بھی نبی کریم ﷺ کے بارے میں سچ ثابت ہوتا ہے ۔ آپ ﷺ قریش کے معزز قبیلے میں سے تھے ، جس کی مکہ میں بے حد عزت تھی۔ قریش عرب کا ایک مشہور اور ذی عزت قبیلہ نیز اس کا کوئی فرد یا افراد۔ بنو قریش یا قریش مکہ کا ایک اہم ترین قبیلہ تھا۔ خاتم الانبیا حضرت محمد صلی اللہ علیہ و آلہ وسلم کا تعلق اسی قبیلے کی ایک شاخ بنو ھاشم سے تھا۔ حضور صلی اللہ علیہ و آلہ وسلم کے جدِ امجد قصی ابن کلاب کی اولاد کو قریش کہا جاتا ہے۔ چونکہ قصی ابن کلاب نے اہل عرب کو ایک مرکز پر جمع کیا اس لیے وہ قریش کہلائے کیونکہ تقرش کا مطلب عربی میں جمع کرنے کے اور قصی عرب کو جمع کرنے والے تھے۔ تاریخ طبری کے مطابق قصی ابن کلاب وہ پہلے شخص ہیں جنہیں قریش کہا گیا۔11

لوگوں احترام سے سنو! نراشنس کی تعریف کی جائے گی۔ ہم اس مہاجر۔۔ یا امن کے علمبردار کو ساٹھ ہزار نوے دشمنوں کے درمیان محفوظ رکھیں گے۔نراشنس سنسکرت زبان کا لفظ جو درحقیقت دو لفظوں سے مل کر بنا ہے۔ایک لفظ نر جس کا معنی انسان ہے دوسرا لفظ اشنس یعنی جس کی کثرت سے تعریف کی جائے۔ اب اس کا مطلب دیکھا جائے تو وہ انسان " وہ شخص جس کی کثرت سے تعریف کی جائے "۔اور نبی اکرم صلی علیہ وآلہ وسلم کے اسم گرامی محمّد صلیٰ اللہ علیہ وسلم کا بھی یہی مطلب ہے۔ " جس کی بہت ہی زیادہ تعریف کی جائے "12

اس کی سواری اونٹ ہوگا اور اس کی بارہ بیویاں ہونگی۔ یہ الفاظ صریح طور پر نبی اکرم صلی اللہ علیہ والہ وسلم کی جانب اشارہ کرتے ہیں کیوں کہ آپ صلی اللہ علیہ وآلہ وسلم سواری کے لیے عام طور پر اونٹنی( حضورصلی اللہ علیہ والہ وسلم کی اوٹنی نام قصویٰ تھا۔) یا اونٹ کو استعمال کرتے تھے اور نبی اکرم صلی اللہ علیہ وسلم کی ازدواج مطہرات کی تعداد بھی بارہ ہے۔ خدیجہ بنت خویلد، سودہ بنت زمعہ، عائشہ بنت ابوبکر، حفصہ بنت عمر، زینب بنت خزیمہ ام سلمہ، زینب بنت جحش، جویریہ بنت حارث، ام حبیبہ، صفیہ بنت حی، میمونہ بنت حارث، ماریہ القبطیہ رضی اللہ تعالیٰ عنہما 13

اُس نے ٌ مامح ٌ رشی کو سو اشرفیاں، دس ہار، تین سو گھوڑے اور دس ہزار گائیں عطا کیں۔ مامح سنسکرت زبان کا لفظ ہے اور یہ عربی لفظ محمد صلی اللہ علیہ والہ وسلم کا سنسکرت تلفظ ہے اور اس کے معنی بھی وہی ہیں جو عربی لفظ محمد صلی اللہ علیہ والہ وسلم کے ہیں۔ سو اشرفیاں یعنی اصحاب صفہ کی تعداد سو تھی، تین سو گھوڑے یعنی غزوہ بدر میں تین سو تیرہ صحابہ کرام شریک ہو ئے ان میں سے تیرہ شہید ہوگئے اور باقی تین سو آپ صلی اللہ علیہ وآلہ وسلم کے ساتھ بہت سے غزوات میں شریک رہے۔دس ہار یعنی عشرہ مبشرہ کی طرف اشارہ ہے۔دس ‌ہزار گائیں یہاں فتح مکہ کے وقت دس ہزار کے لشکر کی طرف اشارہ کیا گیا ۔14 وہ کلکی اوتار اس زمین پر آئے گا تو اس کو ہر چیز ایسی ملے گی جو خیالات سے بالاتر ہوگی تمہارے خام وخیال میں بھی نہیں آئے گی وہ ایسا انسان ہو گا کہ اس سے بہتر اور کوئی انسان نہیں ہو سکتا وہ ہر وقت خدا کو یاد کرے گا ہر وقت خدا کا ذکر کرے گا۔( ادھیائے یا باب نمبر 24 شلوک نمبر 2) 15 وید میں لکھا ہے کہ کالکی اوتارا کے والد کا نام وشنو بھگت اور والدہ کا نام سومانب ہوگا۔ سنسکرت زبان میں وشنو اﷲ کے معنوں میں استعمال ہوتا ہے اور بھگت کے معنی غلام اور بندے کے ہیں۔ چناچہ عربی زبان میں وشنو بھگت کا مطلب اﷲ کا بندہ یعنی عبداﷲ ہے۔ سنسکرت میں سومتی کا مطلب ٌ امن ٌ ہے ۔جو کہ عربی زبان میں آمنہ ہوگا۔اور آخری رسول ﷺ کے والد کا نام عبداﷲ اور والدہ کا نام آمنہ ہے 16 وید میں لکھا ہے کہ کالکی اوتارا زیتون اور کھجور استعمال کرے گا۔ مخلد بن خالد، عبدالرزاق، معمر، ثابت ، انس سے روایت ہے کہ حضور اکرم صلی اللہ علیہ وآلہ وسلم حضرت سعد بن عبادہ رضی اللہ تعالیٰ عنہ کے پاس تشریف لائے تو وہ آپ کے سامنے روٹی اور زیتون کا تیل لائے حضور صلی اللہ علیہ وآلہ وسلم نے کھایا پھر حضور صلی اللہ علیہ وآلہ وسلم نے فرمایا تمہارے پاس روزہ دار افطار کریں اور تمہارا کھانا نیک لوگ کھائیں اور فرشتے تم پر رحمت بھیجیں(سنن ابو داؤد، کتاب کا نام : کھانے پینے کا بیان ، باب :دعوت کرنے والے کے لئے دعا کرنا، حدیث نمبر 3837) ہم سے اسماعیل نے بیان کیا ، ان سے مالک نے عبداللہ بن دینار کے واسطے سے بیان کیا ، وہ عبداللہ بن عمر سے روایت کرتے ہیں کہ رسول اللہ صلی اللہ علیہ وسلم نے ( ایک مرتبہ ) فرمایا کہ درختوں میں سے ایک درخت ( ایسا ) ہے ۔ جس کے پتے ( کبھی ) نہیں جھڑتے اور اس کی مثال مسلمان جیسی ہے ۔ مجھے بتلاؤ وہ کیا ( درخت ) ہے ؟ تو لوگ جنگلی درختوں ( کی سوچ ) میں پڑ گئے اور میرے دل میں آیا ( کہ میں بتلا دوں ) کہ وہ کھجور ( کا پیڑ ) ہے ، عبداللہ کہتے ہیں کہ پھر مجھے شرم آ گئی ( اور میں چپ ہی رہا ) تب لوگوں نے عرض کیا یا رسول اللہ ! آپ ہی ( خود ) اس کے بارہ میں بتلائیے ، آپ صلی اللہ علیہ وسلم نے فرمایا ، وہ کھجور ہے ۔ عبداللہ کہتے ہیں کہ میرے جی میں جو بات تھی وہ میں نے اپنے والد ( حضرت عمر رضی اللہ عنہ ) کو بتلائی ، وہ کہنے لگے کہ اگر تو ( اس وقت ) کہہ دیتا تو میرے لیے ایسے ایسے قیمتی سرمایہ سے زیادہ محبوب ہوتا( یہ صحیح بخاری شریف کی حدیث 131 ، باب :کتاب علم کے بیان) کھجور کو مسلمان کی مثل بتانے کامقصد ہی یہ ہے کہ آپ ؐ کھجور کو بہت پسند کیا کرتے تھے۔یہ دونوں پھل حضور اکرم ﷺ کو مرغوب تھے۔وہ اپنے قول میں سچا اور دیانت دار ہوگا ۔۔۔ مکہ میں حضور اکرم ﷺ کے لئے امین اورصادق کے القاب استعمال کئے جاتے تھے۔17 آج جو رامائن پڑھی جا رہی ہے تلسی داس جی نے اِس کا ترجمہ آسان ہندی زبان میں کیا ہے اور یہ ٌ اپنی کتاب رام چریت مانس ٌ میں موجود ہے کہ اے ہندو بھگتو ؛ یہاں میں کسی کی حمایت اور طرفداری نہیں کروں گا اور پُڑانوں میں جو لکھا ہے اس کو میں بالکل درست اور صحیح صحیح بتاؤں گا عرب ملک میں چودویں کی رات جیسا ایک چاند نکلے گا اس کا نام مہامد ہوگا وہ ایسی انہونی باتیں دکھائے گا جو دوسرے لوگ نہ دکھا سکیں گے جب تک یہ میٹھی آواز "قرآن" رہے گا اس وقت تک مہامد کے بغیر کوئی بھی پار نہیں ہو سکتا ایک دوسری جگہ آیا کے جب یہ کتاب آ جائے تو اس پر ایمان لے آنا کیونکہ اس کتاب پرایمان لائے بغیر جنت میں جانے کا اور کوئی راستہ نہیں۔18 وید کتاب میں لکھا ہے کہ کالکی اوتارا بھگوان کا آخری اوتارا ہوگا،جو پوری دنیا کو راستہ دکھائے گا۔کالکی اوتارا کا مطلب ہے ّ تمام کائنات کے رہنما کے ہیں ّکتاب “واچس پتیم ” اور “شبد کلپتر” میں کلکی لفظ کے معنی “انار کھانے والے ” اور “بدنامی کے داغ کو مٹانے والے” بتائے گئے ہیں۔ حضرت محمدﷺ بھی پھلوں میں انار کھجورا ور زیتون کو پسند فرماتے تھے اور قدیم زمانے سے جمے ہو ئے  شرک اور کفر کے بدنما دھبوں کو دھو کر آپ ﷺ نے پاک کر دیا۔ اوتار لفظ  حرفِ سابقہ  “او”  کے ساتھ  “تر” مادہ میں  “گھن”  لاحقہ کی ترکیب  سے بنا ہے۔ اوتار لفظ کے معنی  ہیں  “زمین پر آنا”۔  “ایشور کا اوتار”  ترکیب کے  معنی یہ ہوتے  ہیں :۔ “لوگوں کو خدا کا پیغام سنانے والے بزرگ کا زمین پر مبعوث ہونا”۔ یہاں پر آخری اوتار اور ایک اور خاص لفظ "جگت پتی ّ بھی استعمال کیا گیا ہے“جگت پتی” کے معنی عالم کی حفاظت  کرنے والا ہوتا ہے۔ انسانیت کی رہنمائی کر نے والا نیک اوربھلائی کے راستے کی طرف راہنمائی کرنے والا ۔ایک اور لفظ جگت گرو ہوں گے یعنی سرورِ کائنات ہونگے ۔ قرآنِ مجید : وَمَا أَرْسَلْنَاكَ إِلَّا رَحْمَةً لِّلْعَالَمِينَ ترجمہ :اورہم نے توتمہیں تمام جہان کے لوگوں کے حق میں رحمت بنا کر بھیجا ہے(سورہ نمبر 21 نام سورۃالانبیاء آیت نمبر 107) ،،،،، 19 اتھرواوید کانڈھ نمبر 20 میں پنڈت جی اپنے بیٹے کو نصیحت کرتے ہو ئے کہتے ہیں کہ بیٹا یہ کلمہ پڑھ لینا لا الہٰ الا اللہ محمد الرّسول اللہ تو تمہارے سارے گناہ هڑن ہو جائیں گے اور اگر سورگ میں جانا چاہتے ہو تو مہامد کا نام جپنا ، یہ منتر آج بھی ٌ رامائن ٌ میں موجود ہے اور آج بھی پڑھا جاتا ہے اگلے پیرا میں وہ منتر بھی بیان کیا گیا ہے یہ ہی وجہ ہے کہ مہاتما گاندھی کواکثر یہ کہتے ہو ئے سُنا گیا !!! ایشور اللہ تیرے نام ،،،، سب کو سُدمتی دے بھگوان 20 اے لورا ایجنٹا کے غاروں میں سے 16 نمبر کے غار میں ہند میں آئے تمام اوتاروں کی تصاویر لگی ہیں اِن میں مسچار پورما ورہا کرشنا بو ودا وغیرہ وغیرہ ، اُن کی سواریوں کے ساتھ ان کی تصاویر بھی لگی ہیں لیکن مہامد کی سواری براق کی تصویر موجود ہے، براق کو  ٌ کامو دھےنو ٌ کہا گیاہے اور شخصیت کا عکس یعنی آقائے نامدار صلیٰ اللہ علیہ وسلم کی شبیہ مبارک نہیں ہے بلکہ اُنؐ کے بارے میں لکھا ہے کہ وہ جگت گرو ہوں گے ، ایک اور مسلمان اسکالر کتاب میں وہ صفحہ کھول کر دیکھا رہے ہیں جس میں ہاتھ سے بنائی گئی براق کی خیالی تصویر نظر آ رہی ہے یہ تصویر بھی اس وڈیو سے ہی لی گئی ہے ۔ یہ ہی عالم صاحب فرماتے ہیں کہ ہندؤں کے عقیدے کے مطابق جب کسی ہندؤ صاحب کا آخری وقت ، وقتِ نزع آتا ہے تو اس کو( گنگا جل ) پانی دیا جاتا ہے اور جو کلمہ سنسکرت میں پڑھنے کو کہا جاتا ہے یا پڑھایا جاتا ہے اُس کو کا مطلب ہی لا الہٰ ا لا اللہ محمد الرّسول اللہ ہے وہ منتر یہ ہے، اُس کا اردو زبان مین تلفظ جو میرے کانوں نے سُنا اور میں اس تلفظ کو سمجھ سکا وہ یہ ہے ۔ اِس کو جس طرح الگ الگ لکھا گیا ہے اسی طرح الگ الگ ہی پڑھا جائے تو صحیح تلفظ بنتا ہے۔ لا اِلا اِلْ لَلْ لا ہاراڑنے پاپن    اِل لَلْ لا ہُو پَر مو پدم      جنم بئی پُرت پراپ مُتی جَپّے نامِ مہمد دَم         اُس کا مطلب ہی " لا الہ لا اللہ محمد الرَّسولُ اللہ " ہے حوالے اور دلیل کے لیئے اس لنک پر کلک کریں ۔ یہ وڈیو 12.04.2016  کو اپ لوڈ کی گئی ہے 10منٹ 19 سیکنڈ کی ہے ضرور دیکھیں ۔   https://www.youtube.com/watch?v=8yaBlPuckTo  پیراگراف 21 بھویش پڑان میں ہے کہ راجہ بھوج آقائے نامدار صلیٰ اللہ علیہ وسلم کے زمانے میں شق القمر کے معجزے کے بعد ایودّھیا میں آیا ہے اُیودّھیا لفظ کا مطلب ہے ایسی جگہ جہاں جنگ نہ کی جا سکتی ہو سنسكرت کا یہ لفظ ہے یہ کسی جگہ کا نام نہیں ہے بلکہ اشارۃً بتایا گیا ہے کہ" امن کی جگہ " اور ایسی جگہ جہاں جنگ نہ کی جا سکتی ہو وہ حرمِ پاک یعنی مکہ کا شہر ہے ، راجہ بھوج نے آقائے نامدارصلیٰ اللہ علیہ السلام کے سامنے پہنچ کر عرض کیا کہ اے معجزے دکھانے والے میں آپ کی پناہ میں آیا ہوں، آپ ؐ مجھے اپنا داس سمجھیں ، اس کے بعد وہ اپنے ملک ہند واپس آتا ہے اور اپنے لوگوں کو یہ کہتا ہے کہ جب محمد صلی اللہ علیہ وسلم کے ماننے والے ہند میں آئیں تو تم ان کے مذہب کو اپنا لینا ان کی شناخت یہ ہوگی جو شناخت راجہ بھوج نے سنسكرت زبان میں بھویش پڑان میں لکھی ہے اس کا ترجمہ ڈاکٹر پنڈت وید پرکاش اپادھیائے جنھوں نے ہندو ودہائے بنارس سے پی ایچ ڈی کیا ہے نے آسان ہندی زبان اپنی کتاب چرت مانس میں کیا ہے۔ کالکی اوتارا اور محمّد صاحب ـ ـ   جو 1969ء میں شائع ہوئی ہے ۔ان ہی کی کتاب ہے ۔ راجہ بھوج بھویش پڑان میں لکھتے ہیں کہ " محمّد صلیٰ اللہ علیہ وسلم کے ماننے والے لمبی داڑھی رکھیں گے داڑھی میں گراہ یا گانٹھ نہیں لگائیں گے جیسے کہ آج ہندو اور سکھ لگاتے ہیں اور ہندو اس کو سُکھا بھی لیتے ہیں۔" اپنے سر کو صاف کریں گے اورچوٹی نہیں رکھیں گے ۔ وہ سب کچھ کھائیں گے شاکا ہاری یا ماکاہاری (سبزی خور یا گوشت خور) نہیں ہوں ۔ گے۔لیکن وہ جانور نہیں کھائیں گے جس پر قول منتر یا کلمہ نہ پڑھا گیا ہویعنی بسم اللہ اللہ اکبر کلمہ پڑھ کر ذبیحہ کریں گے اور وہ ہی کھائیں گے ۔ وہ ختنہ کرانے والے ہوں گے۔ دنیا اُنہیں" مُس لے نے او" کے نام سے پہچانے گی یعنی وہ مسلمان کہلائیں گے۔ وہ اونچی جگہ پر کھڑے ہو کر آلاپ کریں گے یعنی گھنٹہ بجانے والے نہیں ہوں گے یعنی اذان دیںگے. 22 اذان کے واضح کلمات اَلْ لوپرے شت میں آئے ہیں ۔ اردو کے رسم الخط میں اُن الفاظوں کا تلفظ پیش کیا جارہا ہے اس میں غلطی کا امکان ہو سکتا ہے ۔ اَس مَل لام ۔۔۔۔ اللہ اکبر اِل لَلْ لا   مِت را وَل ڑو     اِل لَلْ لا   اِلا لَلْ لے   اِل لَلْ لام أَشْہَدُ أَنْ لَّا اِلٰہَ إِلَّا اللّٰہُ اِل لَلْ لا مِت را وَل ڑو    مہامد    رسول    رکھ  برست أَشْہَدُ أَنَّ مُحَمَّدًا رَّسُوْلُ اللّٰہ    23

ہندو مذہب میں نکاح کے لیئے دولہا دلہن آ گ کے گرد 4 چکر لگاتے ہیں اور ہر چکر کے دوران ایک منتر پڑھا جاتا ہے اِن منتروں کے بغیر نكاح نہیں ہوتا ۔ عام طور پر جو الفاظ سنائی دیتے ہیں اُن میں سےدو الفاظوں کو یاد رکھنا آسان معلوم دیتا ہے ایک" سواہا " اور دوسرا ہے " اوم " اور بھی الفاظ ہوں گے جو کئی بار سُننے کی وجہ سے یاد ہو گئے ہوں گے لیکن عرفِ عام یہ ہی دو الفاظ ہیں ۔ اس میں سواہا کا مطلب ہے جلا دے ختم کردے معاف کر دے وغیرہ وغیرہ اور دوسرا لفظ اوم ہے یہ خالصتاً اللہ تعالیٰ کے لیئے ہے۔ یہ چاروں منتر سنسکرت زبان میں پڑھا جانا ضروری سجمھا جاتا ہے آئیے ان چاروں منتروں کا مطلب ذرا دیکھتے ہیں  24 منتر نمبر 1 کا جائزہ : قرآن مجید : سورۃ البقر آیت نمبر 286 کا درمیان کا ایک جُز ( آیت) : (((رَبَّنَا لَا تُؤَاخِذْنَا إِن نَّسِينَا أَوْ أَخْطَأْنَا))) ترجمہ : (((اے رب ہمارے! اگر ہم بھول جائیں یا غلطی کریں تو ہمیں نہ پکڑ))) منتر نمبر 1 کا ترجمہ : اے ایشور بھول چوک میں جو غلطیاں ہو گئیں ان کو جلا دے ختم کر دے  پیراگراف 25 منتر نمبر 2 کا جائزہ : قرآنِ مجید : سورۃ الاعراف آیت نمبر 23 : ترجمہ : ا رَبَّنَا ظَلَمْنَا أَنفُسَنَا وَإِن لَّمْ تَغْفِرْ لَنَا وَتَرْحَمْنَا لَنَكُونَنَّ مِنَ الْخَاسِرِينَ اے رب ہمارے ہم نے اپنی جانوں پر ظلم کیا اور اگر تو ہمیں نہ بخشے گا اور ہم پر رحم نہ کرے گا تو ہم ضرور تباہ ہوجائیں گے۔ منتر نمبر 2 کا ترجمہ : اے ایشور (جو گناہ) ہم نے جان بوجھ کر کئے ہیں ان کو سواہا کر دے ختم کر دے (یعنی معاف کر دے ).26 منتر نمبر 3 ترجمہ : اس منتر میں ہمیں ایک لفظ منگلم سنائی دیتا ہے منگلم کے معنی نیک کام اچھے کام کے ہیں دلیل یہ ہے. کلکی اوتار مکہ میں جنم لے گا وہ گناہ کو ختم کر کے نیک کام شروع کروا دے گا. (بھگوت پڑان کا پریش رُت) اس منتر میں نیک کام کے لئے جو لفظ استعمال کیا گیا وہ "منگلم" ہی ہے۔ اوم اس میں اللہ تعالیٰ کے لیئے ہے۔ منتر نمبر 3 کا ترجمہ : اوم ( اللہ ) ہم نے جو نیک کام کئے ہیں وہ بھی جلا دے یعنی صدقہ خیرات مذہبی طور پر جو بھی نے نیک کام کیا ہے ان سب کے بارے میں دعا مانگی جا رہی ہے کہ وہ تمام نیک کام جلا دے۔ 27 منتر نمبر 4 کے بارے میں : ہندؤں کے عقیدے کے مطابق 33 کروڑ دیوی اور دیوتا ہیں ۔ منتر نمبر 4 کا ترجمہ : ہمارے تمام دیوی اور دیوتاؤں کو ہی جلا دے. تبصرہ : یہ کیسی دعا ہے چھپے لفظوں میں کیا توحید کا اظہار کیا جا رہا ہے ؟ 28 ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ بِسْمِ اللَّهِ الرَّحْمَـٰنِ الرَّحِيمِ رِگ وید! کانڈھ ایک ، سُکتْ پہلا منتر پہلا پریشٹ پہلی لائن : " اگنی میل ۔ ۔ ۔ " کے لفظ سےشروع ہوتا ہے یہ لفظ "اَ گرڑنی یا اَ گڑنی" تھا جو کہ آہستہ آستہ تبدیل ہوکر "اگنی" ہوا اور اس کے بارے میں کسی نے اس کا مطلب محمّد ﷺ کیا اور کسی نے اس کا معنیٰ جبرائیل کیا لیکن اس کا صحیح مطلب ہے، "سب سے آگے یا سب سے پہلا یا سب سے اوّل مانا گیا ہے " ۔۔۔۔۔  "ھُوَ اللہُ الْاَوّل  یعنی اللہ سب سے اوّل ہے " یہ جملہ اللہ تعالیٰ نے قرآن میں اپنے لیئے استعمال کیا۔ اس کتاب کےآخر میں یہ درج ہے کہ دنیا میں سب سے آخر میں آنے والی سچی الہامی کتاب بھی اِسی جملے سے شروع ہوگی بس اِس پر ایمان لے آنا ۔ 29 اس کے بعد الرَّحمٰن الرَّحیِم کے بجائے سورہ فاتحہ کی دوسری آیت کی طرح کا جملہ ملتا ہے۔ سورۃالفاتحہ کی دوسری آیتِ مبارکہ : الْحَمْدُ لِلَّهِ رَبِّ الْعَالَمِينَ  ! سب تعریفیں الله کے لیے ہیں جو سب جہانوں کا پالنے والا ہے۔ رِگ وید کے منتر کا ترجمہ : وہ دیوتا جس کے لئے ساری کی ساری تعریف اُس دیوتاکے لئے ہے ، ایک صاحب نے اِس کا ترجمہ اِس طرح بھی کیا ہے : " اس دنیا کے بنانے والے کے لیے تعریف ہے " (رِگ وید 5-81-1)  30 قرآن : " الرَّحْمَـٰنِ الرَّحِيمِ " یہ بِسْمِ اللَّهِ الرَّحْمَـٰنِ الرَّحِيمِ کی آیت کا ایک جُز ہے اور سورۃالفاتحہ کی تیسری آیت ہے۔ رِگ وید میں اس جیسا جملہ اس طرح ہے۔  رِگ وید : " بڑا ہی دیالو ہے وہ "  یا ایک اور صاحب نے اِس کا ترجمہ اِس طرح بھی کیا ہے ! " جو دینے والا رحیم ہے " ( رگ وید 3-34-1)  31 سورۃالفاتحہ کی چوتھی آیتِ مبارکہ "مَالِكِ يَوْمِ الدِّينِ" علماء کہتے ہیں کہ وید میں نہیں ملتی سورۃالفاتحہ کی پانچویں آیتِ مبارکہ إِيَّاكَ نَعْبُدُ وَإِيَّاكَ نَسْتَعِينُ یہ بھی وید میں نہیں ملتی ۔ سورۃالفاتحہ کی چھٹی آیتِ مبارکہ : اهْدِنَا الصِّرَاطَ الْمُسْتَقِيمَ ترجمہ : ہمیں سیدھا راستہ دکھا ۔ وید کے منتر کا ترجمہ : اے ایشور ہم کو ہماری بھلائی کے لئے سیدھے راستے پہ چلا ، ایک صاحب نے اِس کا ترجمہ اس طرح بھی کیا ہے : ہم کو ہمارے فائدے کے لیے سیدھے راستے پر لگا۔        (یجر وید 40 -16 ) سورۃالفاتحہ کی ساتویں آیتِ مبارکہ : صِرَاطَ الَّذِينَ أَنْعَمْتَ عَلَيْهِمْ غَيْرالْمَغْضُوبِ عَلَيْهِمْ وَلَا الضَّالِّينَ علماء کہتے ہیں کہ یہ بھی ویدوں میں نہیں ملتی۔ 32 سورۃ الرّحمٰن کے بارے میں پےشن گوئی : چاروں ویدوں میں حضور صلی اللہ علیہ وسلم کا نامِ نامی مہامد آحمد یا مامح آیا ہے ۔ رگ وید میں 16 بار، اتھروید میں 10 بار، سانگ وید میں چار بار یجروید میں ایک بار اس طرح اِن سب کا مجموعہ 31 ہو ا۔ وید کے آخر میں نصیحت کرتے ہو ئے کہا گیا ہے کہ کالکی اوتار کو جو کتاب دی جائے گی اس کتاب میں ایک ہی منتر 31 مرتبہ دُہرایا جائے گا جس کتاب میں ایسا ہو وہی سچی کتاب ہوگی اور اس پر ایمان لے آنا کیونکہ وہ کتاب ویدوں کا نچوڑ ہوگی یاد رہے کہ ہم قرآنِ مجید کے لئے کسی بھی معنیٰ میں نچوڑ کا لفظ استعمال نہیں کرتے کیونکہ نچوڑنے کے بعد جو کچھ بچتا ہے وہ کسی کام کا نہیں ہوتا لیکن قرآن کا ہر ہر زیر زبر پیش جَزم تشدید اپنی اپنی جگہ اہمیت کی حامل ہے جس کے نہ ہونے سے مطلب اتنا تبدیل ہوجاتا کہ اگر نماز کی حالت میں تلاوت کے دوران بعض آیات میں زیر و زبر کی غلطی نادانستگی میں ہو جائے تو بھی نماز ٹوٹ جاتی ہے دیدہ دانستہ تو یہ ہو نہں سکتا ، لیکن وید کے آخر میں لکھا ہے کہ قرآنِ مجید چاروں ویدوں کا نچوڑ ہوگا۔ 33 سورۃ الرحمٰن 55 ویں سورہ مبارکہ ہے 27 ویں پارے میں اور اسکی 78 آیات ہیں اس سورہ مبارکہ کی یہ آیہ مبارکہ فَبِأَيِّ آلَاءِ رَبِّكُمَا تُكَذِّبَانِ   ترجمہ  :  پھر تم اپنے رب کی کس کس نعمت کو جھٹلاؤ گے ۔ اس سورہ میں 13،ویں16،ویں18،ویں21،ویں23،ویں25،ویں28،ویں30،ویں32،ویں34،ویں36،ویں38،ویں40،ویں42،ویں45،ویں47،ویں49،ویں51،ویں53،ویں55،ویں57،ویں59،ویں61،ویں63،ویں65،ویں67،ویں69،ویں71،ویں73،ویں75،ویں77ویں آیت فَبِأَيِّ آلَاءِ رَبِّكُمَا تُكَذِّبَانِ ہے یعنی یہ آیت 31 مرتبہ اس سورۃالرَّحمٰن میں دہرائی گئی ہے ۔ اسپر زرا غور کیجیئے کہ یہ آیتِ مبارکہ اس سورہ میں جفت اعداد کے آیت نمبر میں 10 مرتبہ آئی ہے مثلاً 16،18 وغیرہ اور طاق اعداد میں 21 مرتبہ آئی اس کا بھی 10+21 = 31 ہی بنتا ہے اللہ ہی جانے اس میں اور کیا راز پنہاں ہیں ۔ 34 ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔ قرآنِ مجید پارہ نمبر1 سورۃ البقرہ آیت نمبر 107 : أَلَمْ تَعْلَمْ أَنَّ اللَّهَ لَهُ مُلْكُ السَّمَاوَاتِ وَالْأَرْضِ ۗ وَمَا لَكُم مِّن دُونِ اللَّهِ مِن وَلِيٍّ وَلَا نَصِيرٍ ترجمہ : کیا تم نہیں جانتے الله ہی کے لیے آسمانوں اور زمین کی بادشاہت ہے اور تمہارے لیے الله کے سوا نہ کوئی دوست ہے نہ مددگار رگ وید میں ہے : ّ وہ عظیم زمین و آسمان کا مالک ہے۔وہ ایشور ہماری مدد کرے۔ٌ ( رگ وید 1۔100-1) 35

قرآنِ مجید پار نمبر 1 آیت نمبر 105 : ٌ وَلِلَّهِ الْمَشْرِقُ وَالْمَغْرِبُ ۚ فَأَيْنَمَا تُوَلُّوا فَثَمَّ وَجْهُ اللَّهِ ۚ إِنَّ اللَّهَ وَاسِعٌ عَلِيمٌ ٌ ترجمہ : اورمشرق اور مغرب الله ہی کا ہے سو تم جدھر بھی رخ کرو ادھر ہی الله کا رخ ہے بے شک الله وسعت ولا جاننے والا ہے رگ وید میں آتا ہے کہ : سب سمتیں اُسی کی ہیں ۔ دنیا کا خالق مشرق، مغرب، اوپر اور نیچے سب جگہ ہے( رگ وید10-143-4 )36

قرآن سورۃ البقر آیت نمبر 286 ( آیت) کا ایک جُز ہے : رَبَّنَا لَا تُؤَاخِذْنَا إِن نَّسِينَا أَوْ أَخْطَأْنَا ترجمہ : اے ہمارے رب! ہم سے بھول چوک میں جو قصور ہوجائیں ان پر گرفت نہ کر۔ رگ وید میں آتاہےکہ: اےدیو(خدا)ہم سے جو گناہ انجانے میں ہوتے ہیں ان کی وجہ سے آپ ہمیں مت چھوڑیئے(رگ وید7-89-5 ) 37 قرآن پارہ نمبر 7 سورہ 6 الانعام آیت 14 درمیانی جُز : وَهُوَ يُطْعِمُ وَلَا يُطْعَمُ ۗ ترجمہ :  " جو روزی دیتا ہے روزی لیتا نہیں ہے یا وہ سب کو کھلاتا ہے اور اسے کوئی نہیں کھلاتا ۔ ٌ رگ وید میں آتا ہے کہ : پرماتما کھاتا نہیں ہے دوسروں کو کھلانےکا انتظام کرتا ہے۔ ( رگ وید 1-164-20) 38 قرآن (پارہ نمبر 26 سورہ نمبر49 الحجرات آیت 16)  :  قُلْ أَتُعَلِّمُونَ اللَّهَ بِدِينِكُمْ وَاللَّهُ يَعْلَمُ مَا فِي السَّمَاوَاتِ وَمَا فِي الْأَرْضِ ۚ وَاللَّهُ بِكُلِّ شَيْءٍ عَلِيمٌ ترجمہ : کہہ دو کیا تم الله کو اپنی دین داری جتاتے ہو اور الله جانتا ہے جو کچھ آسمانوں میں اور زمین میں ہے اور الله ہر چیز کو جاننے والا ہے ۔ رگ وید میں آتا ہے کہ : وہ ایشور ساری دنیا کو اچھی طرح جانتا ہے۔ ( رگ وید 10-187-4) 39 (پارہ نمبر 27 سورہ نمبر 54  قمر آیت 35) : نِّعْمَةً مِّنْ عِندِنَا ۚ كَذَ‌ٰلِكَ نَجْزِي مَن شَكَرَ ترجمہ : یہ ہماری طرف سے فضل ہے جو شکر کرتا ہے ہم اسے ایسا ہی بدلہ دیا کرتے ہیں۔ رگ وید میں آتا ہے کہ : اے پرمیشور آپ نیک آدمی کو اچھا پھل دیتے ہیں یہ آپ کا حقیقی خاصہ ہے۔ ( رگ وید 1-1-6) 40

سورۃ الفاتحہ کی3 آیاتِ مبارکہ اپنے اصل متن کے ساتھ ویودوں میں موجود ہیں اِس کے علاوہ جو اس سے پہلے بہت کچھ کلکی اوتارا کے نام سے سامنے آی ایا بیان کیا گیا وہ اتنا زیادہ ہے کہ دینِ اِسلام ، قرآن اور حضورِ پُرنور محمّد الرّسول اللہ صلی اللہ علیہ وسلم کی حقانیت سے انحراف کسی طور بھی ممکن نہیں رہتا اورصاف ظاہر ہو تا ہے کہ کلکی اوتار ایک اشارہ ہے اور اصل محمّد الرَّسول اللہ صلیٰ اللہ علیہ وسلم ہیں ، اللہ تعالیٰ حق کی متلاشی انسانیت کو عقلِ سلیم کے ذریعے حق کی پہچان عطا فرمائے آمین ۔ اللہ تعالیٰ اس ذکر کو اپنی بارگاہ میں قبول و منظور فرمائے آمین اور ہم سب کے لیئے صدقہ جاریہ ہونا نصیب فرمائے آ مین ۔ میں سیّد صاحب جو کینیڈا میں مقیم ہیں اُن کا ممنون ہوں کہ اُنھوں نے سورۃ الفاتحہ کو موضوع بنایا اور بات یہاں تک پہنچی اور یہ مضمون وجود میں آیا اس گروپ کے جن ممبران نے حوصلہ افزائی کی اُن کا بھی بہت شکریہ ۔ االلہ تعالیٰ کا انتہائی شکر گزار ہوں کے یہ تمام معلومات جو الگ الگ بکھری ہوئی تھیں اس کو یکجا کر نے کے لیئے ربِ مصطفٰی صلی اللہ علیہ وسلم نے شاید مجھے منتخب کیا اب بھی اس میں بہت سارہ کام با قی ہے آنے والے زمانے کے ساتھ منظرِ عام پر آتا رہےگا ، سیّد صاحب کا اور اپنا نام ظاہر نہ کرنے کا مقصد صرف یہ ہے کہ " التحیاتُ للہ تمام تر تعریفی کلمات ، والصلوٰۃ اورمیری نماز والطّیّبات اور تمامتر پاکیزہ خیالات ، نیک اعمال نظر و نیاز سب کی سب صرف اور صرف اللہ ہی کے لیئے ہیں " تو یہ عمل بھی اللہ کے لیئے ہے اور اللہ کو نام بتانے کی ضرورت نہیں ، قارئین جب یہ پڑھیں تو میرے لیئے، سیّد صاحب اور گروپ کے ممبران کے لیئے دعا فرمادیں کہ اللہ تعالیٰ اپنے حضور ہماری یہ کوشش قبول فرما لے آمین ثمہ آمین جاپان 20 فروری 2017 ، 40 واں آخری پیراگراف ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔''' Big text